اسلام آباد (اے پی پی) چیئرمین سی پیک اتھارٹی لیفٹیننٹ جنرل (ر) عاصم سلیم باجوہ راجی رابطہ نا ویب سائٹ آ تینا ٹویٹ اٹی پارینے کہ سی پیک آ کاریم سست مننگ نا بابت ہیت آک ہوکا ءُ ، راستکی دادے سی پیک آ ترندی اٹ کاریم برجاءِ۔ چیئرمین سی پیک اتھارٹی عاصم سلیم باجوہ پارے کہ سی پیک نا فیز ٹو آ کاریم بناکننگ خڑک ءِ، سی پیک فیز ٹو اٹی چین وپاکستان نا نجی بشخ آک بشخ ہلنگ ءُ ۔ اوپارے کہ سی پیک فیز ٹواٹی صنعت، کشت وکشار، خور، سیکورٹی نا بشخ آتیا چکار کننگ انگ ءِ۔ اوپارے کہ سی پیک فیز ٹو اٹی سائنس و ٹیکنالوجی و سیل وسوات آ زیات چکار کننگانے۔
